Ալեքսան Քոչարյան

Ալեքսան Գարեգինի Քոչարյան (), հայ բեմադրիչ, դերասան, մանկավարժ։ ՀԽՍՀ ԲՈՒՀ-ի վաստակավոր գործիչ (1981), պրոֆեսոր։

Կենսագրություն 
Ալեքսան Քոչարյանը ծնվել է 1938 թվականին, Երևանում։ 1955-1958 թվականներին սովորել է Երևանի գեղարվեստա-թատերական ինստիտուտի դերասանական բաժնում, 1962-1970 թվականներին եղել է նույն ինստիտուտի ասպիրանտ։ Եղել է Կապանի շրջանային թատրոնի դերասան, որտեղ մարմնավորել է գլխավոր և երկրորդական դերեր։ 1971-1986 թվականներին եղել է Երևանի գեղարվեստա-թատերական ինստիտուտի թատերական ֆակուլտետի դեկանը, 1986-1996 թվականներին՝ ուսումնագիտական գծով պրոռեկտորը։ 1992 թվականից դասավանդել է Երևանի Խաչատուր Աբովյանի անվան հայկական պետական մանկավարժական ինստիտուտում, 1992 թվականից՝ պրոֆեսոր։ 1998 թվականից եղել է ինստիտուտի մասսայական հանդիսությունների ռեժիսուրայի և մշակութաբանության ամբիոնի վարիչը։

Բեմադրություններ 
 Գի Արեկասիս «Եկվորը Ռանգունից»
 Ալեքսանդր Դյումա-որդու «Լրտեսի հետքերով»
 Ժ. Մարիելի «Թանկագին սեր»

Ծանոթագրություններ 

Հայ բեմադրիչներ
Հայ դերասաններ
Երևանի պետական գեղարվեստաթատերական ինստիտուտի շրջանավարտներ
Հայ պրոֆեսորներ